paragraph_text: Obnašao je službu župnoga vikara u Donjem Gradu u Osijeku. Nakon toga 1991. godine je počeo studij u Rimu na Papinskom sveučilištu Gregoriani. 1994. godine magistrirao je na temu Motivacija za Bogu posvećeni život – Biblijski, teološki i psihološki aspekti. Potom je nastavio specijalizaciju, ali je 1997. godine bio imenovan duhovnikom u Bogoslovnom sjemeništu u Đakovu.